Jordi Pujol

Jordi Pujol i Soley (Barcelona, 9 de junh de 1930) es un politician catalan que foguèt lo cap del partit Convergència Democràtica de Catalunya (CDC) de 1974 a 2003 e lo president de la Generalitat de Catalonha de 1980 a 2003.

Es Doctor en medecina de l'Universitat de Barcelona. Es maridat amb Marta Ferrusola dempuèi 1956. A 7 enfants. 

Jordi Pujol foguèt arrestat en 1960 per sas activitats antifranquistas, e foguèt condamnat a sèt ans de preson, que ne faguèt dos e mièg a la preson de Saragossa e un de confinament dins la vila de Girona. Capitanegèt las campanhas contra lo director de la Vanguardia, Luis de Galinsoga, o los Fets del Palau e "Volem Bisbes Catalans". Un còp foguèt en libertat, tornèt a l'activitat politica, amb la tòca d'organizar un movement nacionalista catalan. Presidiguèt l'entitat financièra Banca Catalana que foguèt un centre de finançament d'activitats culturalas catalanas, coma lo grop Enciclopèdia Catalana, Òmnium Cultural o la librariá Ona. 

En 1974 foguèt un dels fondaires de Convergència Democràtica de Catalunya, e ne foguèt causit Secretari General. Foguèt Conselhièr de la Generalitat de Catalonha del temps del President Josep Tarradellas.

Foguèt elegit president de la Generalitat de Catalonha en 1980, e tornarmai en 1984, 1988, 1992, 1995 e 1999. En 2003, quand acabava lo darrièr mandat, decidiguèt de se retirar de la primièra linha politica e de laissar la direccion del partit a Artur Mas.

 Ligams extèrnes 

 Biografia personala de Jordi Pujol
 Jordi Pujol (de passada), per Josep Pla (de les Notes del capvesprol)

Categoria:Personalitat politica catalana
Categoria:Personalitat politica espanhòla de la Transicion democratica
Categoria:Personalitat politica espanhòla de l'epòca democratica
Categoria:deputat de la província de Barcelona
Categoria:deputat espanhòl de la legislatura constituenta
Categoria:deputat espanhòl de la Ièra legislatura
Categoria:Legion d'Onor
Categoria:Naissença en 1930
Categoria:Naissença a Barcelona
Categoria:Membre de l'Òrdre Nacional de Quebèc
Categoria:Personalitat politica espanhòla
Categoria:President de la Generalitat de Catalonha